ai4bharat/Pralekha huggingface dataset:
संरक्षण मंत्रालय
भारताचे संरक्षण मंत्री आणि जर्मनीचे संरक्षण मंत्री यांच्यात द्विपक्षीय संरक्षण सहकार्य, विशेषतः औद्योगिक भागीदारी वाढवण्यासंदर्भात चर्चा
राजनाथ सिंह यांनी उत्तर प्रदेश आणि तामिळनाडू संरक्षण कॉरिडॉरमध्ये गुंतवणुकीसाठी जर्मनीला दिले आमंत्रण
भारताचे कुशल कर्मचारी तसेच स्पर्धात्मक किमती आणि जर्मनीचे उच्च तंत्रज्ञान तसेच गुंतवणूक यामुळे दोन्ही देशातील संबंध आणखी दृढ होतील : संरक्षण मंत्री
नवी दिल्ली, 6 जून 2023
संरक्षण मंत्री राजनाथ सिंह यांनी 6 जून, 2023 रोजी नवी दिल्ली येथे जर्मनीचे संरक्षण मंत्री बोरिस पिस्टोरियस यांच्यासोबत द्विपक्षीय बैठक घेतली. या मंत्र्यांनी विद्यमान द्विपक्षीय संरक्षण सहकार्य उपक्रमांचा आढावा घेतला आणि सहकार्य वाढवण्याचे विशेषतः संरक्षण औद्योगिक भागीदारी वाढवण्याचे मार्ग यावर चर्चा केली.
संरक्षण मंत्री राजनाथ सिंह यांनी उत्तर प्रदेश आणि तामिळनाडूमधील दोन संरक्षण औद्योगिक कॉरिडॉरमध्ये जर्मन गुंतवणुकीच्या संभाव्य संधींसह संरक्षण उत्पादन क्षेत्रातल्या नव्या संधी अधोरेखित केल्या. भारतीय संरक्षण उद्योग जर्मन संरक्षण उद्योगाच्या पुरवठा साखळीत सहभागी होऊ शकतो आणि पुरवठा साखळीतील लवचिकतेमध्ये तसेच परिसंस्थेत महत्वपूर्ण योगदान देऊ शकतो हे संरक्षण मंत्र्यांनी अधोरेखित केले.
भारत आणि जर्मनी सामायिक उद्दिष्टे आणि कुशल कार्यबल आणि भारतातील स्पर्धात्मक किमती तसेच जर्मनीचे उच्च तंत्रज्ञान आणि गुंतवणूक यांसारख्या भक्कम पूरक घटकांच्या आधारे अधिक दृढ सहजीवी संबंध निर्माण करू शकतात यावर राजनाथ सिंह यांनी भर दिला.
भारत आणि जर्मनी यांच्यात 2000 पासून धोरणात्मक भागीदारी आहे, जी 2011 पासून सरकार प्रमुखांच्या स्तरावर आंतर-सरकारी सल्लामसलतींद्वारे मजबूत केली जात आहे.
शिष्टमंडळ स्तरावरील या बैठकीत संरक्षण सचिव गिरीधर अरमाने आणि चीफ ऑफ डिफेन्स स्टाफ जनरल अनिल चौहान यांच्यासह संरक्षण मंत्रालयातील वरिष्ठ अधिकारी सहभागी झाले होते. जर्मनीच्या बाजूने संरक्षण मंत्रालयाचे राज्य सचिव बेनेडिक्ट झिमर, वरिष्ठ अधिकारी आणि भारतातील जर्मनीचे राजदूत उपस्थित होते. 2015 नंतर जर्मनीच्या संरक्षणमंत्र्यांचा हा पहिलाच भारत दौरा आहे.
द्विपक्षीय बैठकीपूर्वी तिन्ही सेवादलांकडून पिस्टोरियस यांना मानवंदना देण्यात आली.
तसेच आज इनोव्हेशन्स फॉर डिफेन्स एक्सलन्स  द्वारे आयोजित कार्यक्रमात बोरिस पिस्टोरियस भारतीय तंत्रज्ञान संस्था, दिल्ली येथे काही भारतीय संरक्षण स्टार्ट-अप्स प्रतिनिधींबरोबर संवाद साधतील.
जर्मनीचे संरक्षण मंत्री पिस्टोरियस यांचे चार दिवसीय भारत दौऱ्यासाठी 5 जून रोजी दिल्लीत आगमन झाले . 7 जून रोजी ते मुंबईला भेट देणार आहेत. मुंबईत ते पश्चिम नौदल कमांडचे मुख्यालय आणि माझगाव डॉक शिप बिल्डर्स लिमिटेडला भेट देणार आहेत.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
संरक्षण मंत्रालय
भारतीय वायुसेनेचे मिग-27 कोसळले
(नवी दिल्ली, 4 सप्टेंबर 2018
भारतीय वायूसेनेचे मिग-27 हे विमान आज सकाळी कोसळले. जोधपूरहून या विमानाने नियमित उड्डाण केले होते. विमानचालक विमानातून सुखरुप बाहेर पडू शकला. न्यायालयामार्फत या अपघाताची चौकशी केली जाईल.
B.Gokhale/M.Pange/P.Kor
सांस्कृतिक मंत्रालय
सांस्कृतिक मंत्रालयाच्या ‘धारा: भारतीय ज्ञान प्रणालीसाठी मुक्तछंद’/'धारा: ओड टू इंडियन नॉलेज सिस्टीम्स' या वैशिष्ठ्यपूर्ण उपक्रमाला एक वर्ष पूर्ण
पहिल्या वर्षात वैविध्यपूर्ण आणि वैशिष्ठ्यपूर्ण संकल्पनांवर 10 परिषदांचे यशस्वी आयोजन
सांस्कृतिक मंत्रालयाने स्वातंत्र्याचा अमृतमहोत्सव या अंतर्गत हाती घेतलेल्या 'धारा: ओड टू इंडियन नॉलेज सिस्टीम्स'/‘धारा: भारतीय ज्ञान प्रणालीसाठी मुक्तछंद’' या वैशिष्ठ्यपूर्ण आणि प्रमुख उपक्रमाला फेब्रुवारी २०२३ मध्ये एक वर्ष पूर्ण झाले. वर्षभर चाललेल्या उपक्रमांदरम्यान भागधारकांचा सहभाग, जनजागृती करण्यात यश मिळाले आणि भारतीय ज्ञान प्रणालीच्या बहुविध कार्यक्षेत्रांचे पुनरुज्जीवन आणि चालना यासाठी एक आराखडा तयार करण्यात मदत झाली. भारतीय संस्कृतीच्या कामगिरीवर प्रकाश टाकणाऱ्या विशिष्ठ क्षेत्रांना समर्पित व्याख्याने आणि चर्चांची मालिका म्हणून या कार्यक्रमाची संकल्पना करण्यात आली.
धारा एका युगातून दुस-या युगात ज्ञान आणि हुशारीचा 'निरंतर प्रवाह' या कल्पनेला मूर्त रूप देते, जी काळानुसार स्वीकारली जाते, पारखली जाते आणि कालांतराने त्यात बदल केला जातो जेणेकरून आपण विविध क्षेत्रात अंतर्ज्ञानाचा पुढील टप्पा गाठण्यासोबतच आपल्या भूतकाळापासून उपलब्ध कार्याबाबतही ती अवलंबू शकू. नवी दिल्ली येथे एआयसीटीई अर्थात अखिल भारतीय तंत्रशिक्षण परिषदस्थित शिक्षण मंत्रालयाचा भारतीय ज्ञान प्रणाली  विभाग हा धारा उपक्रमासाठी प्रमुख कार्यांव्ययन भागीदार आहे.
धारा मालिकेची सांस्कृतिक मंत्रालयाचे सचिव गोविंद मोहन यांनी धारा मालिकेची सुरुवात कशी झाली ते सांगितले. “ही वेळ आहे, इतिहासाची पाने आपण उलटत आहोत आणि या गोष्टी भारताशी संबंधित आहेत, हे आपल्याला माहित नाही ते जाणून घेऊन त्यांचा उत्सव साजरा करत आहोत; आपल्या योगदानाचा दावा करण्याची जे उपजत भारताचे आहे आणि जगाला मानवतेच्या भरभराटीसाठी आणि सहअस्तित्वासाठी एक चांगले स्थान बनविण्याच्या दिशेने भारताच्या योगदानाचा वारसा पुढे नेण्याची.''असे ते म्हणाले.
धारा मालिका, ज्यापैकी 10 परिषदा आतापर्यंत यशस्वीरित्या आयोजित केल्या गेल्या. त्या ज्या वैविध्यपूर्ण आणि वैशिष्ठ्यपूर्ण संकल्पनांवर आयोजित केल्या गेल्या त्यांची नावे अशी आहेत : भारताचे गणितात योगदान, भारतीय राष्ट्रीय दिनदर्शिका, धारा खगोलशास्त्र आणि खगोल भौतिकशास्त्र, राष्ट्रीय शैक्षणिक धोरण 2020 वर आयकेएस मेळा आणि संस्कृतीची भूमिका, आयुर्वेदावरील आयुर्धारा , विविध राष्ट्रीय युद्ध परंपरांवर राष्ट्रीय मार्शल आर्टस मेळा, भारताच्या गौरवशाली सागरी परंपरांवर 'समुद्रमंथन', संगीता आणि नाट्य परंपरा आणि भारतीय रसायनशास्त्रावरील रसायनशास्त्र. विविध मंत्रालये, अकादमी, उद्योग व्यवसायी, ज्ञान भागीदार आणि इतर भागधारकांना एकत्र आणून धोरणात्मक सहयोग निर्माण करणे हे या परिषदेचे उद्दिष्ट होते. धोरणात्मक सहयोग वैज्ञानिक संश्लेषण, प्रसार आणि पारंपरिक ज्ञान प्रणालींचे संरक्षण यासाठी काटेकोर आराखड्याचे एकत्रीकरण सक्षम करू शकते आणि त्याचवेळी सामान्य नागरिकांपर्यंत ते पोहोचणे सुनिश्चित करू शकेल.
या मालिकेत नियोजित पुढील परिषदा भारतातील धातूशास्त्र, कृषी आणि प्राचीन आर्थिक विचार आणि परंपरांवर आधारित आहेत.
परिषदांच्या तपशीलांसाठी येथे क्लिक करा
एक स्वतंत्र आधुनिक राष्ट्र म्हणून आपला इतिहास 75 वर्षांचा आहे परंतु आपली संस्कृती 5,000 वर्षांहून अधिक जुनी आहे. मानवी ज्ञानात भारताचे योगदान मोठे आहे, आणि स्वातंत्र्याच्या पंचाहत्तर वर्षांचे औचित्य साधत अमृत महोत्सवाच्या निमित्ताने या दिशेने समन्वित आणि केंद्रित प्रयत्न सुरू करण्यासाठी यापेक्षा चांगली वेळ कोणती असेल!.
मंत्रिमंडळ
कार्मिक व्यवस्थापन आणि सार्वजनिक प्रशासन क्षेत्रातल्या सहकार्याबाबत भारत आणि सिंगापूर यांच्यातल्या सामंजस्य कराराला केंद्रीय मंत्री मंडळाची मान्यता
नवी दिल्ली, 23 मे 2018
कार्मिक व्यवस्थापन आणि सार्वजनिक प्रशासन क्षेत्रातल्या सहकार्याबाबत भारत आणि सिंगापूर यांच्यातल्या सामंजस्य कराराला केंद्रीय मंत्रिमंडळाने मान्यता दिली आहे.
वैशिष्ट्ये:
मनुष्य बळ,कामाची ठिकाणे आणि रोजगार, सार्वजनिक सेवा प्रदान, मनुष्य बळ व्यवस्थापन, सार्वजनिक क्षेत्रातल्या सुधारणा, नेतृत्व आणि प्रतिभा विकास, ई प्रशासन, डिजिटल शासन इत्यादीसह सध्याच्या प्रशासन व्यवस्थेत अधिक सुधारणा घडवून आणण्याचा या सामंजस्य कराराचा उद्देश आहे.
लाभ:
या सामंजस्य करारामुळे, सार्वजनिक प्रशासन आणि प्रशासन सुधारणा या क्षेत्रात भारत आणि सिंगापूर यांच्यातल्या सहकार्याला चौकट प्राप्त होणार आहे. सार्वजनिक प्रशासन,सार्वजनिक सेवा सुधारणा आणि सुप्रशासन यामध्ये उत्कृष्टता प्राप्त करण्याचा या मागचा उद्देश आहे परिणामी सार्वजनिक दायित्वाला अधिक प्रोत्साहन मिळणार आहे.
ऑनलाईन सार्वजनिक सेवा प्रदान करण्यात सुधारणा व्हावी या हेतूने सार्वजनिक व्यवस्थापनात कल्पक उत्तम प्रथा उपयोगात आणण्याचाही या सामंजस्य कराराचा उद्देश आहे.
B.Gokhale/N.Chitale/D.Rane
(Visitor Counter : 66
पंतप्रधान कार्यालय
मुलांच्या परीक्षांच्या काळात, त्यांच्या पालकांच्या विधायक भूमिकेच्या उदाहरणांचे एक्झॅम वॉरियर या आपल्या पुस्तकातील काही रोचक संकलन पंतप्रधानांनी केले सामाईक
नवी दिल्ली, 19 जानेवारी 2023
परीक्षेच्या काळात, मुलांचा ताणतणाव कमी करण्याच्या दृष्टीने, पालकांच्या विधायक भूमिकेची उदाहरणे सांगणारे रोचक संकलन, पंतप्रधानांच्या ‘एक्झॅम वॉरीयर’ या पुस्तकात आहे. या पुस्तकातील या भागाची झलक पंतप्रधानांनी शेयर केली आहे.
narendramodi_in वरील एक ट्वीट शेयर करत, पंतप्रधानांनी आपल्या ट्वीटमध्ये म्हटले आहे;
“मुलांच्या परीक्षांच्या काळात, त्यांच्या पालकांच्या विधायक भूमिकेच्या उदाहरणांचेएक उत्कृष्ट संकलन#ExamWarriors”
R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रसायन आणि खते मंत्रालय
व्ही. एन दत्त यांनी स्विकारली नॅशनल फर्टिलायझर्स लिमिटेडचे अध्यक्ष आणि व्यवस्थापकीय संचालक म्हणून जबाबदारी
नवी दिल्ली, 3 जून 2020
श्री.विरेंद्र नाथ, नॅशनल फर्टिलायझर्स लिमिटेडचे पणन व्यवस्थापक यांनी आज कंपनीचे अध्यक्ष आणि व्यवस्थापकीय संचालक म्हणून अधीभार स्विकारला. ते ऑक्टोबर 2018 सालापासून या कंपनीचे संचालकम्हणून कार्यरत आहेत.
श्री.दत्त यांना, खत कंपनी व्यतिरीक्त, भारतीय वायु प्राधिकरण लिमिटेड , तेल आणि नैसर्गिक वायु प्राधिकरण  यासारख्या सरकारी सार्वजनिक क्षेत्रातील उपक्रमात काम करण्याचा प्रदीर्घ अनुभव आहे. एनएफएल मध्ये रुजू होण्यापूर्वी ते गेलचे कार्यकारी संचालक होते. तेथे त्यांनी पणन व्यवस्धापनासह, सांघिक व्यवहार, नियोजन यांची धुरा समर्थपणे सांभाळली. तसेच ते मुंबईतील महानगर गॅस कंपनीचे संचालकही होते. 1995 गेलचा पदभार स्विकारण्यापूर्वी 10 वर्षे त्यांनी ओएनजीसीचे काम पाहिले.
एनएफएलचे पणन संचालक म्हणून रुजू झाल्यापासून कंपनीच्या खतांच्या विक्रीत 2017-18च्या 43 लाख मेट्रीक टनपासून ते 2019-20 57 लाख मेट्रीक टन इतकी सतत वृध्दी होऊन दोन वर्षात विक्रीत 32% वाढ होण्याचे श्रेय त्यांना जाते. या कालावधीत एनएफएलने संपूर्ण देशभरात आपला ठसा उमटवला.M.Jaitly/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
अर्थ मंत्रालय
तामिळनाडूतील दोन प्रकरणांमध्ये महसूल गुप्तचर संचालनालय आणि भारतीय तटरक्षक दलाने 20.21 कोटी रुपयांचे 32 किलो सोने केले जप्त
नवी दिल्ली, 1 जून 2023
महसूल गुप्तचर संचालनालयाने , एका संयुक्त कारवाईत, भारतीय तटरक्षक दल  मंडपम आणि रामनाड सीमाशुल्क, प्रतिबंधक विभागाच्या मदतीने दोन मासेमारी नौका अडवून 32.869 किलो परदेशी स्त्रोत असलेले सोने जप्त केले. या सोन्याची किंमत 20.21 कोटी रुपये असून ते श्रीलंकेतून तस्करी करुन तटवर्ती भागातून भारतात आणले जात होते.
विविध टोळ्यांद्वारे मासेमारी नौकांचा वापर करून श्रीलंकेतून तामिळनाडूतील रामनाड येथील वेधलाई किनारपट्टीद्वारे परदेशी सोन्याची तस्करी केली जात असल्याची माहिती महसूल गुप्तचर संचालनालयाच्या चेन्नई विभागाने विशिष्ट विकसित गुप्तचरांकडून मिळवली होती. त्यानुसार, महसूल गुप्तचर संचालनालयाच्या अधिकाऱ्यांनी भारतीय तटरक्षक दलाच्या मदतीने किनारपट्टीवर व्यापक पाळत ठेवली आणि संशयित मासेमारी नौका शोधून काढली.
समुद्रात पाठलाग केल्यानंतर 30 मे 2023 रोजी सकाळी महसूल गुप्तचर संचालनालयाचे अधिकारी आणि तटरक्षक दलाचे अधिकारी यांच्या संयुक्त पथकाने एक संशयित मासेमारी नौका अडवली. नौका अडवल्यानंतर मासेमारी बोटीतील व्यक्तींनी प्रतिबंधित पार्सल समुद्रात टाकले. 7.13 कोटी रुपये किंमतीचे 11.6 किलो परदेशी सोने असलेले प्रतिबंधित पार्सल तटरक्षक दलाच्या तज्ञ पाणबुड्यांच्या मदतीने समुद्राच्या तळातून परत मिळवण्यात आले आणि सोन्याच्या तस्करीसाठी वापरण्यात आलेली बोट देखील जप्त करण्यात आली.
30 मे 2023 च्या रात्री, दुसरी संशयित मासेमारी बोट शोधून काढण्यात आली. त्यानंतर, महसूल गुप्तचर संचालनालयाचे अधिकारी भारतीय सीमाशुल्क गस्ती नौकेवरुन संशयित मासेमारी बोटीकडे रवाना झाले. बोटीवरचे लोक किनाऱ्यावर थांबलेल्या दोन व्यक्तींकडे हे पार्सल सुपूर्द करत असल्याचे या अधिकाऱ्यांनी दूरून पाहिले. भारतीय सीमाशुल्क गस्ती बोट समुद्राच्या बाजूने आपल्या जवळ येत असल्याचे दिसल्यावर किनाऱ्यावरील या दोन्ही व्यक्तींनी तस्करीचे सोने घेऊन पळून जाण्याचा प्रयत्न केला. मात्र या अधिकाऱ्यांनी अंधारातही त्यांचा पाठलाग करून त्यांना ताब्यात घेतले.
या व्यक्तींची झडती घेतली असता त्यांच्याकडे असलेल्या जॅकेटमध्ये आठ पाकिटे आढळून आली. सविस्तर तपासणीनंतर या व्यक्तींकडून 13.08 कोटी रुपये किमतीचे 21.269 किलो परदेशी सोने जप्त करण्यात आले. यासोबतच, सोन्याची तस्करी करण्यासाठी वापरण्यात आलेली बोट आणि एक दुचाकी देखील जप्त करण्यात आली.
या प्रकरणाचा पुढील तपास सुरू आहे.
S.Patil/S.Mukhedkar/P.Malandkar
(Visitor Counter : 67
उपराष्ट्रपती कार्यालय
मानवजातीला भेडसावणाऱ्या आव्हानांना सामोरे जाण्यासाठी चाकोरीबाहेरचे उपाय शोधण्याचे उपराष्ट्रपतींनी वैज्ञानिकांना केले आवाहन
उपराष्ट्रपतींनी बंगळुरू येथील जवाहरलाल नेहरू प्रगत वैज्ञानिक संशोधन केंद्राला  भेट दिली
प्रख्यात वैज्ञानिक सीएनआर राव यांचा केला सत्कार, ते युवा वैज्ञानिकांसाठी प्रेरणास्थान असल्याचे केले प्रतिपादन
नवी दिल्ली, 16 ऑगस्ट 2021
उपराष्ट्रपती एम.व्यंकय्या नायडू यांनी आज वैज्ञानिकांना हवामान बदल, कृषी, आरोग्य आणि औषध क्षेत्रात मानवजातीला भेडसावणाऱ्या आव्हानांना सामोरे जाण्यासाठी चाकोरीबाहेरचे उपाय शोधण्याचे आवाहन केले.
बंगळुरू येथील जवाहरलाल नेहरू प्रगत वैज्ञानिक संशोधन केंद्र  येथे वैज्ञानिक आणि विद्यार्थ्यांना संबोधित करताना उपराष्ट्रपतींनी वैज्ञानिकांना उत्कृष्टता प्राप्त करण्यासाठी प्रयत्न करण्याचे आणि लोकांचे जीवनमान सुधारण्यासाठी नावीन्यपूर्ण संशोधन करण्याचे आवाहन केले.
300 पेक्षा जास्त पेटंट तयार केल्याबद्दल आणि स्वदेशी शोधांवर आधारित काही स्टार्टअपच्या स्थापनेला प्रोत्साहन दिल्याबद्दल जेएनसीएएसआरचे त्यांनी कौतुक केले.
जेएनसीएएसआर विविध क्षेत्रांमध्ये संशोधन करण्यासाठी ओळखले जातात असे नमूद करत वैज्ञानिक आणि संशोधकांना सिंथेटिक जीवशास्त्र, संगणकीय जीवशास्त्र, उच्च कार्यक्षमता अभियांत्रिकी साहित्य आणि कृत्रिम बुद्धिमत्ता यांसारख्या नवीन उदयोन्मुख क्षेत्रात संशोधन करण्याचा सल्ला दिला. उपराष्ट्रपतींनी वैज्ञानिकांना शेतकरी समुदायाला भेडसावणाऱ्या समस्यांवर लक्ष केंद्रित करण्याची सूचना केली.
जेएनसीएएसआरने उत्कृष्ट संस्थांमध्ये स्थान मिळवून आंतरराष्ट्रीय स्तरावर उत्कृष्ट प्रभाव पाडल्याबद्दल त्याची प्रशंसा करताना ते म्हणाले की, देशात वैज्ञानिक वृत्तीला चालना देण्यासाठी आणि संशोधनाचे परिणाम सुधारण्यासाठी ही संस्था मोठे योगदान देऊ शकते.
प्रतिष्ठित आंतरराष्ट्रीय एनी पुरस्कार, 2020 साठी नामांकन मिळालेले प्रख्यात वैज्ञानिक प्रा.सी एन आर राव यांचे अभिनंदन करून त्यांनी केवळ भारतातच नव्हे तर जगभरातील तरुण वैज्ञानिकांना सतत प्रेरणा दिल्याबद्दल त्यांची उपराष्ट्रपतींनी प्रशंसा केली.
कर्नाटकचे राज्यपाल थावरचंद गेहलोत, कर्नाटकचे मुख्यमंत्री बसवराज बोम्मई, प्रख्यात वैज्ञानिक प्रा.सीएनआर राव आणि जेएनसीएएसआरचे अध्यक्ष, प्रा.जी.यू. कुलकर्णी यावेळी उपस्थित होते.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
कृषी मंत्रालय
30 जून 2019 पर्यंत 1.64 कोटींहून अधिक शेतकऱ्यांनी ई-नाम मंचावर नोंदणी केली
नवी दिल्ली, 9 जुलै 2019
शेतकऱ्यांना त्यांच्या शेत मालासाठी रास्त भाव मिळावेत, यासाठी सरकारने ई-नाम मंच सुरु केला. देशभरातील 16 राज्ये आणि 2 केंद्र शासित प्रदेशांच्या 585 घाऊक बाजारपेठा ई-नामशी जोडलेल्या आहेत. 30 जून 2019 पर्यंत 1.64 कोटींहून अधिक शेतकरी आणि 1.24 लाखांहून अधिक व्यापाऱ्यांनी ई-नाम मंचावर नोंदणी केली आहे. 30 जूनपर्यंत ई-नाम वर एकूण 71 हजार 69 कोटी रुपयांचे व्यवहार झाले.
देशात विविध राज्यांमधे वेगवेगळी व्यापार पोर्टल वापरली जातात. महाराष्ट्रात 2014 पासून कृषी उत्पन्न बाजार समित्यांमधे संगणकीकृत लिलाव प्रणाली  राबवली जाते.
केंद्रीय कृषी आणि शेतकरी कल्याण मंत्री नरेंद्र सिंग तोमर यांनी आज लोकसभेत ही माहिती दिली.
B.Gokhale/S.Kane/D.Rane
(Visitor Counter : 54
ऊर्जा मंत्रालय
उर्जा आणि नूतन आणि नवीकरणीय उर्जा मंत्र्यांनी भूषवले चौथ्या भारत- ऑस्ट्रेलिया उर्जा संवादाचे अध्यक्षपद
दोन्ही बाजूंकडून नवीकरणीय उर्जा, उर्जा कार्यक्षमता, साठवणूक, विद्युत वाहने, महत्त्वाची खनिजे आणि आपापल्या देशातील उर्जा संक्रमण आणि खाणकाम यावर भर देत आपापल्या देशातील उर्जा संक्रमणाबाबत चर्चा
भारत आणि ऑस्ट्रेलिया यांच्याकडून नूतन आणि नवीकरणीय उर्जा तंत्रज्ञानाच्या इरादापत्रावर स्वाक्षऱ्या
नवी दिल्ली, 15 फेब्रुवारी 2022
15 फेब्रुवारी 2022 रोजी चौथ्या भारत- ऑस्ट्रेलिया उर्जा संवादाचे आयोजन करण्यात आले. केंद्रीय उर्जा आणि नूतन आणि नवीकरणीय उर्जामंत्री आर के सिंग यांनी भारतीय बाजूकडून आणि उर्जा आणि उत्सर्जन कपातमंत्री ऍन्गस टेलर यांनी ऑस्ट्रेलियाकडून या संवादाचे अध्यक्षपद भूषवले.
या चर्चेमध्ये मुख्यत्वे उर्जा संक्रमण हा प्रमुख मुद्दा होता आणि दोन्ही उर्जामंत्र्यांनी नवीकरणीय उर्जा, उर्जा कार्यक्षमता, साठवणूक, विद्युत वाहने, महत्त्वाची खनिजे आणि आपापल्या देशातील उर्जा संक्रमण आणि खाणकाम यावर भर देत आपापल्या देशातील उर्जा संक्रमणाबाबत चर्चा केली. विकसनशील देशांना उर्जा संक्रमणाची उद्दिष्टे साध्य करता यावीत यासाठी हवामान अर्थसहाय्याच्या आवश्यकतेची बाब देखील भारताकडून अधोरेखित करण्यात आली.
नूतन आणि नवीकरणीय उर्जा तंत्रज्ञानाच्या इरादापत्रावर भारत आणि ऑस्ट्रेलिया यांनी या संवादाच्या वेळी स्वाक्षऱ्या केल्या. या इरादापत्रामुळे नूतन आणि नवीकरणीय उर्जा तंत्रज्ञानाचा खर्च कमी करण्यासाठी आणि जागतिक उत्सर्जनात कपात करण्यासाठी त्याच्याशी संबंधित उभारणी गतिमान करण्यासाठी काम करण्याचा मार्ग मोकळा झाला आहे. अतिशय कमी खर्चाची सौर आणि स्वच्छ हायड्रोजन सामग्रीचे उत्पादन आणि उभारणी वेगाने करण्यावर या इरादापत्राचा भर आहे.
भारत ऑस्ट्रेलिया उर्जा संवादाअंतर्गत मुख्यत्वे उर्जा, नूतन आणि नवीकरणीय उर्जा, कोळसा आणि खनिजे, महत्त्वाची खनिजे आणि तेल आणि वायू या पाच संयुक्त कार्यगटांनी सहअध्यक्षपद भूषवले आणि आतापर्यंतची प्रगती आणि संबंधित संयुक्त कार्यगटांतर्गत भावी कृती योजना याचे सादरीकरण केले.
स्वच्छ उर्जेच्या दिशेने संक्रमण आणि अत्याधुनिक तंत्रज्ञान यावर तातडीने भर देण्याची गरज आहे. या संदर्भात सहमती झालेल्या भावी कृती योजनेमध्ये उर्जा कार्यक्षमता तंत्रज्ञान, ग्रीड व्यवस्थापन, फ्ल्यू गॅस डिसल्फरायझेशनवर संशोधन आणि विकास सहकार्य, बायोमास किंवा हायड्रोजन को- फायरिंग, वॉटर सायकल ऑप्टिमायजेशन, नवीकरणीय एकात्मिकरण, बॅटरी आणि विद्युत वाहने यांचा समावेश होता.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
रस्ते वाहतूक आणि महामार्ग मंत्रालय
रस्ते अपघातप्रसंगी मदतीला धावून येणाऱ्या लोकांच्या रक्षणासाठी नियमावली प्रकाशित
नवी दिल्ली, 1 ऑक्टोबर 2020
रस्ते वाहतूक आणि महामार्ग मंत्रालयाने दिनांक 2 सप्टेंबर 2020 च्या जीएसआर 594 नुसार रस्ते अपघात दुर्घटनेनंतर मदत करणाऱ्या लोकांच्या संरक्षणासाठी नियम प्रकाशित केले आहेत. या नियमात, मदत करणाऱ्या व्यक्तींच्या हक्कांची तरतूद आहे ज्यानुसार संबंधित व्यक्तीला त्याच्या धर्म, राष्ट्रीयत्व, जाती किंवा लिंग यांच्या आधारावर कोणताही भेदभाव न करता सन्मानपूर्वक वागवले जाईल. कोणत्याही पोलिस अधिकारी किंवा इतर कोणत्याही व्यक्तीने त्या मदत करणाऱ्या व्यक्तीला त्याचे नाव, ओळख, पत्ता किंवा इतर कोणतीही वैयक्तिक माहिती उघड करण्यास भाग पाडू नये. तथापि, तो स्वेच्छेने ते उघड करू शकतो.
या नियमांनुसार प्रत्येक सार्वजनिक आणि खासगी रुग्णालयाच्या प्रवेशद्वारावर किंवा इतर स्पष्ट ठिकाणी, आणि त्यांच्या वेबसाइटवर हिंदी, इंग्रजी आणि स्थानिक भाषेत एक सनद  प्रकाशित करण्याची तरतूद आहे, ज्यायोगे कायद्यानुसार, मदत करणाऱ्या या लोकांचे हक्क आणि त्याद्वारे बनविलेले नियम नमूद केले जातील. तसेच एखाद्या व्यक्तीने ज्याने मदत म्हणून काम केले आहे, त्या प्रकरणात स्वेच्छेने साक्षीदार होण्याचे मान्य केले असेल तर, या नियमातील तरतुदींनुसार त्याची तपासणी केली जाईल, ज्यासाठी नियमात तपशीलवार मार्गदर्शक तत्त्वे आणि प्रक्रियेचा उल्लेख केला गेला आहे.
मोटार वाहन  अधिनियम, 2019 मध्ये "मदत करणाऱ्या लोकांचे संरक्षण" यासंदर्भातील नवीन कलम 134 ए समाविष्ट केले गेले आहे. एखाद्या मोटार वाहन अपघातात पीडित व्यक्तीच्या दुखापतीसाठी किंवा मृत्यूसाठी त्या दुर्घटनेनंतर मदत करणारी व्यक्ती कोणत्याही दिवाणी किंवा फौजदारी कारवाईसाठी जबाबदार असणार नाही. आपत्कालीन वैद्यकीय किंवा बिगर वैद्यकीय सेवा किंवा सहाय्य देताना मदत करणाऱ्यांकडून काही दुर्लक्ष झाले आणि अपघातग्रस्त व्यक्ती जखमी झाला किंवा त्याचा मृत्यू झाला तर केंद्र सरकारच्या नियमांच्या आधारे मदत करणाऱ्या व्यक्तीची चौकशी केली जाऊ शकते, त्याची वैयक्तिक माहिती उघड केली जाऊ शकते.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
वन  सुधारणा विधेयक 2023 हे नव्या भारताच्या आकांक्षांचा प्रतिध्वनी असल्याचे पंतप्रधानांकडून अधोरेखित
नवी दिल्ली, 8 ऑगस्ट 2023
केंद्रीय पर्यावरण, वने आणि हवामान बदल मंत्री भूपेंद्र यादव यांनी लिहिलेल्या लेखाच्या माध्यमातून पंतप्रधान नरेंद्र मोदी यांनी वन  सुधारणा विधेयक, 2023 कडे लक्ष वेधले आहे.
हे विधेयक वन क्षेत्राच्या बाहेर हिरवळ वाढवण्यासाठी तसेच वने अधिक उत्पादक करण्यासाठी नव्या भारतातील जनतेच्या आकांक्षांना कशा प्रकारे प्रतिसाद देते याबद्दलचे विवेचन केंद्रीय मंत्र्यांनी त्यांच्या लेखात केले आहे.
पंतप्रधान कार्यालयाने ट्विट केले आहे:
“केंद्रीय मंत्री भूपेंद्र यादव यांनी वन  सुधारणा विधेयक, 2023 बाबत लेख लिहिला आहे.....अवश्य वाचा!”
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
लांब उडीपटू शैली सिंग, बॅकस्ट्रोक जलतरणपटू रिद्धिमा व्ही कुमार यांची ‘टीओपीएस’साठी निवड
यावर्षाच्या प्रारंभी झालेल्या 20 वर्षाखालील जागतिक अॅथेलेटिक्स चॅम्पियनशिप स्पर्धेत रजत पदक विजेती 17 वर्षीय शैली सिंगची निवड कोअर ग्रुप ऑफ अॅथेलेटसमध्ये झाली आहे. युवा व्यवहार आणि क्रीडा मंत्रालयाने ‘टार्गेट ऑलिपिंक पोडियम स्कीम म्हणजेच ‘टीओपीएस- टॉप्स’ योजनेअंतर्गत तयार करण्यात आलेल्या या गाभा समूहाच्या माध्यमातून शैली सिंगला स्पर्धेसाठी आवश्यक असणारे पाठबळ देण्यात येणार आहे. या संदर्भात गुरूवारी एमओसी म्हणजेच मिशन ऑलिंपिक सेलची बैठक झाली, त्यामध्ये हा निर्णय घेण्यात आला.
एमओसीने गाभा समूहामध्ये 50 खेळाडूंना सहभागी करून घेतले आहे. आणि वेगवेगळ्या आठ क्रीडा प्रकारांमधल्या 143 खेळाडूंचा समावेश डेव्हलपमेंट ग्रूपमध्ये करण्यात आला आहे. या दुस-या यादीमुळे आता एमओसीमध्ये सहभागी झालेल्या खेळाडूंची संख्या 291 झाली आहे. यामध्ये गाभा समूहातल्या 102 खेळाडूंचाही समावेश आहे. 2024 मध्ये होणा-या स्पर्धांसाठी या खेळाडूंना तयार करण्यात येणार आहे. यामध्ये ऑलिंपिकमध्ये 13 क्रीडाप्रकारांसाठी आणि पॅराऑलिपिंकमध्ये सहा क्रीडाप्रकारांसाठी तयारी करून घेण्यासाठी क्रीडापटू निश्चित करण्यात आले आहे.
आत्तापर्यंत निवड करण्यात आलेल्या क्रीडापटूंपैकी रिद्धिमा वीरेंद्र कुमार ही सर्वात लहान जलतरणपटू आहे. या 14 वर्षांच्या मुलीने ऑक्टोबरमध्ये झालेल्या राष्ट्रीय कनिष्ठ विजेतेपदाच्या स्पर्धेत पदक पटकावले आहे. तिचे नाव डेव्हलपमेंट ग्रुपबरोबरच गाभा समूहातल्या 17 जलतरणपटूंमध्ये आहे. याशिवाय आणखी दोन खेळाडूंचीही नावे या यादीत आहेत.
पुढच्या वर्षी जूनमध्ये होणा-या जागतिक अजिंक्यपद स्पर्धेनंतर जलतरण पटूंच्या सूचीचा आढावा घेण्यात यावा, अशी शिफारस उप-समितीने केली असून ती एमओसीने स्वीकारली आहे. पुढच्या महिन्यामध्ये होत असलेल्या राष्ट्रीय मानांकन स्पर्धेनंतर तिरंदाजीच्या सूचीचा आढावा घेण्यात येईल. त्याचबरोबर घोडस्वारी, गोल्फ, जिम्नॅस्टिक्स, ज्युडो आणि टेनिस यासारख्या इतर खेळांच्या खेळाडूंविषयी नंतर निर्णय घेण्यात येणार आहे.
संरक्षण मंत्रालय
भारतीय नौदलाचा लद्दाखमधे जुलै  लद्दाख आऊटरिच कार्यक्रम
नवी दिल्ली, 6 जुलै 2023
दुर्गम भागांचा विकास करण्याची राष्ट्रीय नेतृत्वाची ध्येयदृष्टी आहे. त्याच दिशेने पावले उचलत भारतीय नौदलाने लद्दाख या केंद्रशासित प्रदेशाशी संपर्क मजबूत करण्यासाठी समर्पित बहुआयामी आऊटरिच  कार्यक्रम सुरू केला आहे. लद्दाखमधील तरुणांचा संरक्षण सेवांमध्ये सहभाग अधिकाधिक वाढवणे, राष्ट्र उभारणीची प्रक्रीया मजबूत करणे आणि या प्रदेशात सागरी सेवांबद्दल जागृती वाढवणे हा या कार्यक्रमाचा उद्देश आहे. या कार्यक्रमाचा एक भाग म्हणून नौदल प्रमुख ॲडमिरल हरी कुमार, लेहमध्ये 06 आणि 07 जुलै 23 रोजी विविध लोकसंपर्क उपक्रमांचे यजमानपद भूषवणार आहेत. भारतीय नौदलाने याआधी गेल्या वर्षी ईशान्य भागात व्यापक स्वरुपात लोकसंपर्क उपक्रम राबवले होते.

भारतीय नौदलाच्या लद्दाखमध्ये होणाऱ्या लोकसंपर्क  कार्यक्रमा अंतर्गत नौदल वाद्यवृंद पथकाचे सार्वजनिक सादरीकरण, भारतीय नौदल आणि लद्दाख केन्द्रशासित प्रदेश संघ यांच्यातील मैत्रीपूर्ण फुटबॉल सामना, दुचाकी आणि चारचाकीच्या सफर मोहिमेला झेंडा दाखवणे तसेच विविध शाळांना भेट आदींचा समावेश असेल.
नौदल प्रमुख  आपल्या लेह भेटीदरम्यान, लेह आणि लद्दाखचे माननीय नायब राज्यपाल , ब्रिगेडियर  बीडी मिश्रा,  यांची भेट घेईल. भारतीय नौदलाच्या वतीने ते युद्ध स्मारकावर पुष्पहार अर्पण करून आदरांजलीही अर्पण करतील. सिंधू संस्कृती केंद्रात 06 जुलै 23 रोजी भारतीय नौदल वाद्यवृंद पथकाचा 'सरगम' हा विशेष कार्यक्रम होईल. नौदल प्रमुखांसह एनडब्लूडब्लूएच्या अध्यक्षा कला हरी कुमार, कार्यक्रमाचे प्रमुख यजमान असतील तर नायब राज्यपाल कार्यक्रमाचे प्रमुख पाहुणे असतील.
स्पिटुक फुटबॉल स्टेडियमवर 07 जुलै 23 रोजी नौदल संघ आणि लद्दाख संघ यांच्यात मैत्रीपूर्ण फुटबॉल सामना होणार आहे. सामन्याचे मुख्य यजमान म्हणून नौदल प्रमुख आणि प्रमुख पाहुणे नायब राज्यपाल असतील. अनुक्रमे दिल्ली आणि विशाखापट्टणमच्या आपल्या परतीच्या प्रवासाला निघणाऱ्या दुचाकी आणि चारचाकी सफर मोहिमेलाही नायब राज्यपाल झेंडा दाखवून रवाना करतील. नौदल प्रमुख आणि एनडब्लूडब्लूएच्या अध्यक्ष लॅमडन सीनियर सेक स्कूलच्या विद्यार्थी आणि शिक्षकांशी देखील भेट घेतील आणि संवाद साधतील.
दुचाकी आणि चारचाकी मोहिमेत 107 नौदल कर्मचारी सहभागी झाले आहेत. यात लद्दाख मधील कर्मचारी आणि 20 महिलांचाही समावेश आहे. या मोहिमेची सुरुवात अनुक्रमे 15 आणि 22 जून 23 रोजी दिल्ली आणि विशाखापट्टणम येथून झाली. लद्दाख प्रदेशातील विविध शाळा आणि महाविद्यालयांमधील 3000 हून अधिक विद्यार्थ्यांनीही यात मोठ्या प्रमाणावर सहभाग घेतला.

लेह येथून परतीच्या टप्प्यात, सहभागी कर्मचारी प्रत्येकी 5000 किमी पेक्षा जास्त अंतर कापून, विविध शाळांमधील विद्यार्थ्यी, मान्यवर आणि स्थानिक लोकांशी संवाद साधतील.
विविध नौदल केन्द्रातील लद्दाख निवासी सर्व नौदल कर्मचारी देखील या कार्यक्रमांमध्ये सहभागी होत आहेत. तरुणांना मोठ्या संख्येने यात सहभागी होण्यासाठी, राष्ट्र उभारणीसाठी, भारतीय नौदलात सामील होण्यासाठी आणि अभिमानाने देशाची सेवा करण्यासाठी प्रोत्साहितही करत आहेत. त्यासाठी आपले समृद्ध अनुभव आणि यशोगाथा त्यांना सांगत आहेत.
Jaydevi PS/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77